गुवाहाटी,फेब्रुवारि  26: जेंना गोनां नोगोरारि सोदांनाय बिल  2016  खौ नोजोर होनानै हादोरारि कंग्रेस दोलोनि आफादगिरि राहुल गान्डी बिथांआ हादोरनि गाहाय मंत्री नारेन्ड्र मोडी बिथांनि भारतीय'जनता पार्टी ( बिजेपी ) राजखान्थि दोलोखौ  26  फेब्रुवारि,2019  आव खुगाजों गाग्लोबो ।" राज्य'सभायाव थिसन जानायनिफ्राय कंग्रेस दोलोआ नोगोरारि बिल  2016  खौ होबथादों,सा - सान्जा ओनसोलनि सुबुंफोरा गोसोआव लानो गोनांदि,कंग्रेस दोलोआ सा - सान्जा ओनसोलनि सुबुंफोरनो नांगौ जानाय समाव गसंथायो,कंग्रेस दोलोआ सा - सान्जा ओनसोलफोराव थानाय,राव,हारिमु,थुनलाइफोरखौ रैखाथि होनो सांग्राथ दं" होन्नानै कंग्रस दोलोनि आफादगिरि राहुल गान्डी बिथांआ गुवाहाटी नोगोरमानि कानापारायाव थानाय भेटेरिनारि कॉलेजनि गेलेग्रा फोथाराव जानाय जथुमायाव बुङो ।26 फेब्रुवारि,2019  आव कंग्रेस दोलोआ फैगौ लख सभा बिसायखथिखौ नोजोर होनानै गुवाहाटी नोगोरमानि कानापारायाव सांग्रांथियारि जथुमा खुंफुंनायखौ जागायबाय ।